གཞིའི་ཧེ་རུ་ཀ།ཕྱི་ལ་
འཚམས་ཀྱི་བུམ་པ་ཐོད་པ་དང་བཅས་པ་བཞི་སྙིང་པོའི་རྣལ་འབྱོར་མ་བཞི་ལ།དེ་བཞི་ཡང་གཙོ་བོའི་ཞལ་བཞི་ལ།གཞལ་ཡས་ཁང་གཙོ་བོ་ཡབ་ཡུམ་ལ།ཐུན་མོང་དུ།གཙོ་བོ་ཡབ་ཡུམ་ཡང་འོད་དུ་ཞུ་ནས་ཐུགས་ཀའི་ཧཱུཾ་ཡིག་ལ་

༄ཐིམ།ཧཱུཾ་ཡིག་ཡོངས་སུ་གྱུར་པ་ལས།བཅོམ་ལྡན་འདས་ཧེ་རུ་ཀ་སྔོན་པོ་ཞལ་གཅིག་ཕྱག་གཉིས་རྡོ་རྗེ་དང་དྲིལ་བུ་འཛིན་པ་གཡས་བརྐྱང་གིས་བཞུགས་པ་ལ།ཡུམ་རྡོ་རྗེ་ཕག་མོ་དམར་མོ་ཞལ་
གཅིག་ཕྱག་གཉིས་གྲི་གུག་དང་ཐོད་པ་འཛིན་པས་འཁྱུད་པར་གྱུར།ནང་ལ།དེ་ནས་རྫོགས་རིམ་སྒོམ་ཚུལ་ནི་མངོན་བརྗོད་ལས།རྟག་ཏུ་སྙིང་ལ་གནས་པ་ཡི།།ཐིག་ལེ་གཅིག་ལ་འགྱུར་མེད་པ།།དེ་སྒོམ་བྱེད་པའི་སྐྱེ
པོ་ལ།།ངེས་པར་ཡེ་ཤེས་སྐྱེ་བར་འགྱུར།།ཞེས་དང་།དྲིལ་བུ་རིམ་ལྔ་ལས།སྒྲ་དང་ཐིག་ལེར་ལྡན་པའི་སེམས།།སྙིང་ཀར་བཞག་བྱ་དེ་ནས་འདིའི།།རྨོངས་པའི་རབ་རིབ་འཇོམས་མཛད་པའི།།མངའ་བདག།
བཅོམ་ལྡན་འབྱུང་འགྱུར་ཏེ།།ཞེས་གསུངས་པ་ལྟར་ཏེ།སྙིང་ཀ་ཆོས་ཀྱི་འཁོར་ལོའི་དབུས་ཀྱི་དྷཱུ་ཏིའི་ནང་དུ་ཐིག་ལེ་སྟེང་དཀར་པོ།།འོག་དམར་པོ་ཁ་སྦྱར།སྲན་མ་འབྲིང་པོའི་ཚད་ཙམ་འོད་ཟེར་འཕྲོ་བ།དེའི
བུས་སུ་དཔལ་ཧེ་རུ་ཀའི་ངོ་བོ་ཧཱུཾ་ཡིག་དཀར་ལ་དམར་བའི་མདངས་ཅན་ཤིན་ཏུ་ཕྲ་བ།ནཱ་དཱ་སུམ་འཁྱོགས་སྟོད་དམར་ཞིང་སྨད་ཅུང་ཟད་དཀར་བ་སྤུ་རྩེས་བྲིས་པ་ལྟར་ཕྲ་བ།ཤིན་ཏུ་འཚེར་བ།འོད་ཟེར་དཔག
ཏུ་མེད་པ་འཕྲོ་བ།བདེ་བ་ཆེན་པོའི་རང་བཞིན་བདུད་རྩི་འཛག་པའི་རྣམ་པ་ཅན་དང་རང་གི་སེམས་དབྱེར་མེད་དུ་གྱུར།པར་བསམ་ལ།དེའི་ནང་དུ་སེམས་ཞུགས་པ་བཞིན་བྱས་ཏེ།བྱིང་རྒོད་དང་བྲལ་བར་རྩེ

གཅིག་ཏུ་སྒོམ་མོ།།དེ་ནས།ཐུན་མོང་དུ།སྲིད་པ་གསུམ་འབར་སྐུ་ནི་རྗེས་ཆགས་དུལ་བར་ལྡན།།འོད་ཟེར་སྔོན་པོ་སྟོང་ལྡན་ཉི་མ་བརྒྱ་སྟོང་ལྡན།།རྣམ་མང་སྐུ་དང་ཆ་ལུགས་རྗེས་ཆགས་སེམས་དཔར་ལྡན།།
ཧེ་རུ་ཀ་དཔལ་དེ་དང་ལྷན་ཅིག་གར་བྱེད་ཤོག།ལྷ་མོ་ཚད་མ་དམ་ཚིག་ཚད་མ་དང་།།དེ་བརྗོད་གསུང་ཡང་མཆོག་ཏུ་ཚད་མ་སྟེ།།བདེན་པ་འདི་དག་གིས་ནི་ལྷ་མོ་རྣམས།།བདག་ཅག་རྗེས་སུ་འཛིན་པའི་རྒྱུར་གྱུར་ཅིག།
སེམས་ཅན་ཀུན་གྱི་དོན་གྱི་ཕྱིར།།བདག་ནི་ཧེ་རུ་ཀར་གྱུར་ནས།།སེམས་ཅན་ཐམས་ཅད་ཧེ་རུ་ཀའི།།གོ་འཕང་མཆོག་ལ་འགོད་པར་ཤོག།ཅེས་དགེ་རྩ་བསྔོ་བ་དང་སྨོན་ལམ་གདབ།ཡིག་བརྒྱ་ཅི་མང་བརྗོད།ཐུན་
འཚམས་སུ་སྤྱོད་ལམ་ལ་འཇུག་པའི་ཚེ།རང་གི་ཐུགས་ཀར་ཟླ་བ་ལ་རྡོར་སེམས་ཀྱི་ངོ་བོ་ཨོཾ་ཧ་དཀར་པོ་ནས།དཔྲལ་བར་ཉི་མ་ལ་ཡན་ལག་ཐམས་ཅད་ཀྱི་ལུས་དབང་གི་རང་བཞིན་རྟ་མཆོག་གི་ངོ་བོ་ཕཊ་ཧཾ་ལྗང་གུ།གཙོ་མོའི་ལྟེ་བར
ཉི་མ་ལ་རྡོ་རྗེ་ཕག་མོའི་ངོ་བོ་ཨོཾ་བཾ་དམར་པོ་ནས།དཔྲལ་བར་ཉི་མ་ལ་ཡན་ལག་ཐམས་ཅད་ཀྱི་ལུས་དབང་གི་རང་བཞིན་ཙཎྜི་ཀའི་ངོ་བོ་ཕཊ་ཕཊ་དུད་ཁས་མཚན་པར་གྱུར།གོ་ཆའི་བསྲུང་བའོ།།གོ་ཆ་ཆེན་པོའི་བསྲུང་བ་ནི།སྤྱི་ཐོ
ལ་སོགས་པའི་གནས་ཉེར་བཞིར་ཉི་གདན་ལ།པཱུ།ཛཱ།ཨོ།ཨ།གོ།རཱ།དེ།མཱ།ཀཱ།ཨོ།ཏྲི།ཀོ།ཀ།ལེ།ཀཱ།ཧི།པྲི།གྲི།སཽ།སུ།ན།སི།མ།ཀུ་རྣམས་ཐིག་ལེས་བརྒྱན་པར་གྱུར།ཚམ་རྔམ་

སྔགས་ཀྱི་བསྲུང་བ་ནི།ཨོཾ་སུམྦྷ་ནི་སུམྦྷ་ཧཱུཾ་ཧཱུཾ་ཕཊ།ཞེས་སོགས་ཞལ་བཞི་པའི་སྔགས་བརྗོད་པ་སོགས་སྔར་བཞིན་བྱ།མཐོང་ཐོས་ལ་སོགས་པའི་སེམས་ཅན་ཐམས་ཅད་འཁོར་ལོ་བདེ་མཆོག་ཏུ་ལྟ་བའི་ཚངས་སྤྱོད
ལ་རྟག་ཏུ་གནས་པ་དང་།བླ་མ་དང་སངས་རྒྱས་དང་བྱང་སེམས་ཀྱི་སྐུ་མཐོང་བའི་ཚེ།བདེ་མཆོག་ཏུ་མོས་ནས་རྐང་བརྒྱད་ཀྱིས་བསྟོད་ཅིང་རང་ཉིད་ལ་ཡང་དེས་མཆོད་པར་བྱའོ།།ཁམས་གསུམ་པའི་འཁོར་ལོ་ཐམས་ཅད་བདེ་བའི
མཆོག་ལྷན་སྐྱེས་ཀྱི་བདེ་སྟོང་གི་ངོ་བོ་དབྱེར་མེད་པར་སྡོམ་པ་ལ་གནས་ནས།བདེ་སྟོང་གི་ཏིང་ངེ་འཛིན་རྒྱས་པའི་ཕྱིར་དུ་འདོད་ཡོན་སྤྱི་དང་བྱེ་བྲག་ལ་སེང་གེ་བཞིན་དུ་མི་འཇིགས་པར་ལོངས་སྤྱད།ཧེ་རུ་ཀའི་ང་རྒྱལ་གྱི་ངང་ནས་ལུས་ཀྱི
བསྐུལ་སྐྱོད་དང་ངག་གི་སྨྲ་བརྗོད་བཏང་སྙོམས་པ་རྣམས་ཀྱིས་ཀྱང་།ཕྱག་རྒྱ་བཅིངས་པ་དང་སྔགས་བཟླས་པ་དང་འདྲ་བའི་ཚོགས་སྡུད་པར་གསུངས་པས།སྤྱོད་ལམ་ཀུན་ཏུ་དེའི་ང་རྒྱལ་གྱིས་རྒྱུན་ལྡན་དུ་གནས་པར་བྱ།ཁྲུས་བྱེད་པའི་ཚེ
ཆུ་དབང་བསྐུར་བའི་སྐབས་བཞིན་ལྷ་མོ་རྣམས་ཀྱིས་རང་ལ་ཁྲུས་གསོལ་བར་མོས་པས་བྱ།ཁ་ཟས་ཀྱི་དུས་ལུ་ནི།ནང་ལ།སྐད་ཅིག་གིས་ལུས་དཀྱིལ་གསལ་བཏབ་ལ།ལག་པ་གཡས་ལ་རྣམ་སྣང་གི་ངོ་བོ་ཧོ་དཀར་པོ་ལས་སྐྱེས་པའི
འཁོར་ལོ་དཀར་པོ་རྩིབས་བརྒྱད་པ་ཧོས་མཚན་པ་བསམ་པའི་སྟེང་དུ་བཟའ་བཏུང་ངམ་བཟའ་བཏུང་དང་བཅས་པའི་སྣོད་དངོས་སུ་བཞག་པའམ་བཞག་པར་མོས་པ་བྱའོ།།ལག་པ་གཡོན་ལ་སྣང་མཐའི་ངོ་བོ་ཧ་དམར་པོ་ལས་སྐྱེས

པའི་པདྨ་དམར་པོ་འདབ་མ་བརྒྱད་པ་ཧས་མཚན་པ་བསམ་ལ་ཁ་ཟས་ཀྱི་ཁ་དགབ་པའམ་བཀབ་པར་བསམ་མོ།།ཁ་ཟས་ཀྱི་སྟེང་དུ་ཉི་གདན་ལ་གནས་པའི་མི་བསྐྱོད་པའི་ངོ་བོ་ཧྲཱིཿསྔོན་པོ་བསམ་ལ།ཐུན་མོང་དུ།ཧ་ཧོ་ཧྲཱིཿ
རིམ་པ་ལྟར་ཁ་ཏོག་དྲི་རོ་ནུས་པའི་སྐྱོན་བཅོམ་ཞིང་བདུད་རྩིར་གྱུར།པར་བསམ།ནང་ལ།ཧྲཱིཿའི་གཡས་སུ་ཨོཾ་དཀར་པོ།།གཡོན་དུ་ཨཱཿདམར་པོ།།མདུན་དུ་ཧཱུཾ་སྔོན་པོ།།བསམས།ཐུན་མོང་དུ།ཨོཾ་ཨཱཿཧཱུཾ།གསུམ
རྒྱ་ཆེར་སྤེལ་ཞིང་བྱིན་གྱིས་བརླབས་པར་གྱུར།པར་བསམ་ལ་ཁ་ཟས་བྱིན་གྱིས་བརླབས།ནང་ལ།སྐབས་འདིར་ལག་མཆོད་བྱེད་པ་དྲིལ་བུ་པའི་དགོངས་པ་ཡིན་པས།དེ་བྱེད་པ་ན་ལག་པ་གཡས་པའི་འཐེབ་སྲིན་གྱིས་ནང་མཆོད་བླངས
ཏེ་ལག་པ་གཡོན་པ་བསང་གཏོར་བྱས་ལ།ཨོཾ་ཨཱཿཧཱུཾ།ཞེས་བརྗོད།དེ་ནས་ལག་པ་གཡོན་པའི་སོར་མོ་ལྔ་ལ་མེ་ཏོག་རེ་བཞག་པའམ་ཡང་ན་ནང་མཆོད་ཀྱིས་ཐིག་ལེ་རེ་བྱས་ལ།གཡོན་པའི་སོར་མོ་རྣམས་བསྡུས་པའི་མཐེ་བོང་ལ་
ཟླ་གདན།གཞན་བཞི་དང་།སོར་མོ་ལྔ་བསྡུས་པའི་སེན་མོ་རྣམས་ལ་ཉི་མའི་གདན་རེ་རེ།གདན་དེ་རྣམས་ཀྱི་སྟེང་དུ་མཐེ་བོང་ལ་རྡོ་རྗེ་སེམས་དཔའི་ངོ་བོ་ཨོཾ་ཧ་དཀར་པོ།།འཛུབ་མོ་ལ་རྣམ་སྣང་གི་ངོ་བོ་ན་མ་ཧི་སེར་པོ།།གུང་མོ་ལ་
པདྨ་གར་དབང་གི་ངོ་བོ་སྭཱ་ཧཱ་ཧུ་དམར་པོ།།སྲིན་ལག་ལ་དཔལ་ཧེ་རུ་ཀའི་ངོ་བོ་བཽ་ཥཊ་ཧེ་ནག་པོ།།མཐེའུ་ཆུང་ལ་རྡོ་རྗེ་ཉི་མའི་ངོ་བོ་ཧཱུཾ་ཧཱུཾ་ཧོ་དམར་སེར།སོར་མོ་རྣམས་ལ་རྟ་མཆོག་གི་ངོ་བོ་ཕཊ་ཧཾ་ལྗང་གུ།རྣམས་བསམས་ལ།གཡོན

པའི་མཐིལ་དུ་པདྨ་དམར་པོ་འདབ་མ་ལྔ་པའི་ལྟེ་བར་ཉི་མ་ལ་རྡོ་རྗེ་ཕག་མོའི་ངོ་བོ་ཨོཾ་བཾ་དམར་པོ།།ཤར་གྱི་འདབ་མ་ལ་གཤིན་རྗེ་མའི་ངོ་བོ་ཧི་ཡོ་སྔོན་པོ།།དབང་ལྡན་དུ་ཟླ་བ་ལ་རྨོངས་བྱེད་མའི་ངོ་བོ་ཧྲིཾ་མོ་དཀར
བོ།།བྱང་དུ་ཉི་མ་ལ་སྐྱོད་བྱེད་མའི་ངོ་བོ་ཧྲིཾ་ཧྲིཾ་སེར་པོ།།ནུབ་ཏུ་ཉི་མ་ལ་སྐྲག་བྱེད་མའི་ངོ་བོ་ཧཱུཾ་ཧཱུཾ་ལྗང་གུ།ལྷོའི་འདབ་མར་ཉི་མ་ལ་གཏུམ་མོའི་ངོ་བོ་ཕཊ་ཕཊ་དུད་ཁ་རྣམས་ཀྱིས་མཚན་པར་གྱུར།བར་བསམ་པའམ།ཡང་ན
གོ་ཆའི་སྐབས་ལྟར་སྔགས་དེ་དག་ལས་ལྷ་སོ་སོར་བསྐྱེད་དོ།།ལག་པའི་རྒྱབ་ཀྱི་བོལ་ལ་མེ་ལོང་ལ་གཟུགས་བརྙན་ཤར་བ་ལྟར་གོ་ཆའི་སྔགས་བཅུ་གཉིས་གསལ་བར་གྱུར།པར་བསམ།ལྷར་བསྐྱེད་ན་ལྷ་བཅུ་གཉིས་བསམ།
ཡང་ན་བོལ་ལ་འཁོར་ལོ་གསུམ་གྱི་ལྷ་ཚོགས་བསམ།ལག་པའི་སའི་ཁམས་ནི་ལྟུང་བྱེད་མ།།ཆུའི་ཁམས་ནི་གསོད་བྱེད་མ།།མེའི་ཁམས་ནི་འགུགས་བྱེད་མ།།རླུང་གི་ཁམས་ནི་གར་གྱི་དབང་ཕྱུག་མ།།ནམ་མཁའི་ཁམས་ནི
པདྨའི་དྲ་བ་ཅན་གྱི་ངོ་བོར་གྱུར།པར་བསམས་ནས།ཨོཾ་ཧ་ཞེས་པ་ནས་ཕཊ་ཕཊ།ཅེས་པའི་བར་གྱི་སྔགས་བརྗོད་ཅིང་།ལག་པ་གཡས་པས་ནང་མཆོད་བླངས་ནས།ལག་པ་གཡོན་པའི་ས་བོན་གྱི་ཡི་གེ་རྣམས་དང་ཕྱི་ནང་ཀུན་ཏུ་
བྱུག་པས།ལག་པ་དཔའ་བོ་དང་རྣལ་འབྱོར་མ་རྣམས་ཀྱིས་བྱིན་གྱིས་བརླབས་པའི་འཁོར་ལོ་གསུམ་གྱི་ལྷའི་ངོ་བོར་གྱུར།བར་བསམ།དེ་ནས་མཆོད་པ་ནི།ཨོཾ་ཨཱཿཧཱུཾ།ཞེས་དང་།རྐང་བརྒྱད་ཀྱི་སྔགས་བརྗོད་ཅིང་།ཁུ་བའི་

རྫས་ཐུག་པ་དང་ཞོ་ལ་སོགས་པ་ལག་པ་གཡས་པས་གཡོན་པའི་སྟེང་དུ་བཞག་ལ་དབུལ།དེ་བཞིན་དུ་ཤ་དང་ཟན་ལ་སོགས་པ་གོང་བུའི་རྫས་རྣམས་ཀྱི་ཇི་ལྷ་ལི་དཾ་བུལ་ལོ།།དེ་ནས།ཨོཾ་ཧ་ཨོཾ་ཨཱཿཧཱུཾ།ཞེས་སོགས་གོ་ཆའི་སྔགས
ལ་འབྲུ་གསུམ་བཏགས་པ་བརྗོད་ལ།ནང་མཆོད་ཀྱིས་ཀྱང་མཆོད།དེ་ཡང་ཡབ་ཀྱི་གོ་ཆ་ལ་གཡས་སྐོར་དང་།ཡུམ་གྱི་གོ་ཆ་ལ་གཡོན་སྐོར་དང་།མཚམས་གཡས་སྐོར་གྱིས་ཕུལ་ནས།ཨོཾ་ཨརྒྷཾ་པྲ་ཏིཙྪཿཞེས་སོགས།ཆུ་གཉིས
ཉེར་སྤྱོད་ལྔ་རོལ་མོ་དང་བཅས་པས་སྔར་བཞིན་མཆོད་ལ།རྐང་བརྒྱད་པའི་སྔགས་ཀྱིས་བསྟོད་ནས་ལྷག་ཆད་ཀྱི་ཉེས་པ་ཞི་བའི་དོན་དུ།ཨོཾ་བཛྲ་ཧེ་རུ་ཀ་ས་མ་ཡ།ཞེས་སོགས་ཧེ་རུ་ཀའི་ཡི་གེ་བརྒྱ་པ་བརྗོད།སྐབས་གང་ཡིན་གྱི་འདོད་དོན
ལ་གསོལ་བ་གདབ་བོ།།དེ་ནས་ལག་པ་གཡོན་པ་ལ་འགོས་པའི་རྫས་རྣམས་གཡས་པས་བསྡུས་ཏེ།གཡོན་པའི་འཐེབ་སྲིན་གྱིས་བཟུང་སྟེ།ཧཱུཾཿཨཱ་ཨོཾ་ཞེས་རིམ་པ་བཞིན་སྙིང་ག་དང་ལྕེ་དང་མགོ་བོར་བྱུགས་ཏེ།པད་སྐོར་བྱས་ནས
མགོ་བོར་བཞག་ལ།ལག་པའི་ལྷ་རྣམས་སྤྱི་བོ་ནས་ཞུགས་ཏེ་རང་ལ་ཐིམ་པར་གྱུར།པར་བསམ།ལག་པ་མཆོད་པའི་རྫས་རྣམས་ཕྱེད་རང་གི་བཟའ་བཏུང་དང་བསྲེ་ཞིང་།ཕྱེད་སྣོད་གཞན་ཞིག་ཏུ་བཅུག་ལ་བཞག་པར་བྱའོ།།
ཕྱི་མ་འད་ལྟར་བྱས་ན་ལོངས་སྤྱོད་འཕེལ་བར་བླ་མ་ཁ་ཅིག་བཞེད།ལག་པ་ལ་འགོས་པའི་རྫས་ལྷག་མ་རྣམས་ལག་པས་ཕན་ཚུན་མཉེས་ནས་གདོང་དང་ཡན་ལག་རྣམས་ལ་བྱུགས་ན་བསྲུང་བའི་མཆོག་ཏུ་འགྱུར་རོ་ཞེས་གསུང་ངོ་།།

ཐུན་མོང་དུ།ཕུད་ཀྱིས་བླ་མ་དང་དཔའ་བོ་དང་རྣལ་འབྱོར་མ་རྣམས་མཆོད་ནས།ཆོས་ཐམས་ཅད་རང་བཞིན་གྱིས་གྲུབ་པས་སྟོང་པར་མཉམ་པ་ཉིད་དོ་སྙམ་དུ་མོས་ལ།ཨོཾ་ས་མ་ཡ་ཤུད་དྷཿསརྦ་དྷརྨཿས་མ་ཡ་ཤུད
དྷོ྅ཧཾ།ཞེས་བརྗོད་དེ།ལྕེ་ལ་ཧཱུཾ་དཀར་པོ་ལས་སྐྱེས་པའི་རྡོ་རྗེ་རྩེ་གསུམ་པ་དཀར་པོ་ནས་འབྲུ་ཙམ་འཁོད་པའི་རྡོ་རྗེའི་འོད་ཟེར་གྱི་སྦུ་གུས་དྲངས་ཏེ།ནང་ལ།སྙིང་ཀའི་བདེ་ཆེན་འཁོར་ལོའི་ལྷ་རྣམས་ལ་ཕུལ་བས་ལྷ་རྣམས་ཚིམ་
ཞིང་མཉེས་པར་གྱུར།པར་བསམ་ཞིང་།ཕྱི་ལ།སྙིང་གའི་ཧཱུཾ་ཡིག་ལྷ་ལྔ་འདུས་པའི་བདག་ཉིད་དུ་བསམ་ལ་དེ་ལ་མཆོད་པས་བདེ་བ་ཆེན་པོས་མཉེས་པར་བསམས་ཏེ་ནང་གི་སྦྱིན་སྲེག་གི་ཚུལ་དུ་ལོངས་སྤྱད་པར་བྱའོ།།ལག
མཆོད་མི་བྱེད་པའི་ཚེ་ཡང་གོང་གི་ཁ་ཟས་བྱིན་རླབས་ཀྱི་མཇུག་དུ་ཕུད་མཆོད་ནས་འདིའི་བར་བྱའོ།།ནང་ལ།དེ་ལྟར་ཐུན་དང་པོ་དང་ཐུན་འཚམས་སུ་ཇི་ལྟར་བྱ་བ་བཤད་ནས་ཉིན་གོང་དང་ཕྱི་དྲོའི་ཐུན་ལ་ནི།བསམ་གཏན
གྱི་ཁང་པར་ཞུགས་ཏེ་སྟན་བདེ་བ་ལ་འཁོད་ནས།རང་གི་ཐུགས་ཀའི་ས་བོན་གྱི་འོད་ཀྱིས་བརྟན་གཡོ་ཐམས་ཅད་སྦྱངས་ཏེ་འོད་དུ་གྱུར་པ་རང་ལ་བསྡུ་ཞིང་།རང་ཡང་སྟོད་སྨད་ནས་ཐུགས་ཀའི་ཧཱུཾ་ལ་བསྡུས་པའི་ཧཱུཾ་ཡོངས་སུ་གྱུར་པ་ལས།རྟེན་
གྱི་འཁོར་ལོ་དང་བརྟེན་པའི་ཧེ་རུ་ཀ་ཡབ་ཡུམ་གསལ་བར་གྱུར།པར་དམིགས་ཏེ།རྟེན་བརྟེན་པའི་ལུས་དཀྱིལ་སྔར་བཞིན་བསྒོམ།ཡབ་ཡུམ་སྙོམས་པར་ཞུགས་པ་ནས།བསྔོ་བ་དང་ཡིག་བརྒྱའི་བར་དུ་བྱ་བ་རྣམས་སྔར་བཞིན་བྱ།དག

པ་གསུམ་ནས་སྦྱོར་བ་ཚོགས་བསགས་ཀྱི་བར་རྣམས་ཐུན་གཞན་གསུམ་ལ་བྱ་བར་མ་བཤད་ཀྱང་།གང་ཟག་མཆོག་ལ་དགོངས་པ་ཡིན་པས་བྲེལ་བ་སོགས་ཀྱི་དབང་གིས་མ་གཏོགས་པ།བསྐྱེད
རིམ་ལ་སེམས་ཅུང་ཟདང་ལས་རུང་གི་ཏིང་ངེ་འཛིན་མ་ཐོབ་པར་དུ་མ་ཆགས་པ་རེ་དང་།སྟོང་པའི་ངང་ནས་ནཱ་ད་འཇོག་པ་ནས།མངོན་བྱང་བསྒོམ་པའི་བར་བྱས་ན་ལེགས་སོ།།ཐུན་ཐོ་མ་ལ
མཚན་མོའི་ཐུན་ལ་ནི་ཐུན་དང་པོ་བཞིན་ཆོ་ག་ཐམས་ཅད་རྗེས་སུ་སྤྱད་ལ་སྡུད་པའི་ཚེ།གཞིའི་ཧེ་རུ་ཀའི་ལུས་དཀྱིལ་གྱི་ལྷ་བསྡུ་བའི་བར་སྔར་བཞིན་བྱ་ཞིང་།ཕྱི་ལ་གཞ་ལ་ཡས་ཁང་བསྡུ་བའི་བར།
སྔར་བཞིན་ལ།ཐུན་མོང་དུ།གཙོ་བོ་ཡ་བ་ཡུམ་ཡང་ཐུགས་ཀའི་ཉི་གདན་ལ་ཐིམ།ཉི་གདན་ཡང་སྟེང་གི་ཧཱུཾ་ཡིག་ལ་ཐིམ།ཧཱུཾ་གི་ཨུ་ཧའི་ལུས་ལ་དང་།ལུས་དེ་དེའི་མགོ་བོ་ལ་དང་།མགོ
བོ་ཟླ་ཕྱེད་ལ་དང་།ཟླ་ཕྱེད་ཐིག་ལེ་ལ་དང་།ཐིག་ལེ་ནཱ་ད་ལ་ཐིམ།ནཱ་ད་ཡང་མི་དམིགས་པར་གྱུར།བར་བྱས་པའི་འོག་ཏུ་སེམས་གཡོ་མེད་དུ་བཟུང་ན་གཉིད་ཀྱི་འོད་གསལ་འཛིན་པ་སྟོབས
ཆེའོ།།ཐོ་རངས་ཀྱི་དུས་སུ་རྡོ་རྗེ་རྣལ་འབྱོར་མའི་གླུས་བསྐུལ་བས་ས་བར་མོས་པ་བྱས་ལ་ཆོ་ག་ཐམས་ཅད་ཉི་མ་སྔ་མ་བཞིན་བྱའོ།།དེ་ལྟར་བསྒོམ་པའི་ཕན་ཡོན་ནི།དེ་ལྟར་ཐུན་བཞིར་ཕྱི་ནང་གི

བསྐྱེད་རིམ་བསྒོམས་པས།རྫོགས་རིམ་གྱི་རྟོག་པ་ཡོངས་རྫོགས་སྐྱེ་བའི་རྒྱུད་སྨིན་ཞིང་རྫོགས་རིམ་ཡང་མཚན་ཉིད་ཚང་བར་སྐྱེས་ཏེ་ཚེ་འདིར་དེ་བཞིན་གཤེགས་པའི་ས་འཐོབ་པ་དང
ཚེ་འདིར་དེ་མ་ཐོབ་ཀྱང་སྐྱེ་བ་བརྒྱུད་ནས་འཐོབ་སྟེ།དེ་ཡང་ཐེག་པ་མཆོག་གི་རིགས་སུ་སྐྱེ་བ་དང་ཆོས་འདི་སྤྱོད་པའི་ཆོས་ལྡན་གྱི་རྒྱལ་པོར་འགྱུར་བ་དང་།ལས་ཀྱི་སྒྲིབ་པའི་སྡིག་ཀུན་འདགས་པ
དང་།ལམ་འདི་ལ་བསམ་གཏན་བྱས་པ་ཙམ་དང་གླེགས་བམ་ཀློག་པ་དང་།ཁ་ཏོན་དུ་འདོན་པ་དང་།རྒྱུད་ཀྱི་གླེགས་བམ་བྲིས་པས་ཀྱང་མཐོ་རིས་ཀྱི་དཔལ་སྤྱི་དང་ཁྱད་པར་པ་འཁོར
སྒྱུར་འཐོབ་པར་གསུངས་སོ།།གལ་ཏེ་གཡེང་བས་མ་གྲུབ་ན་ལམ་འདིའི་རྣལ་འབྱོར་པ་དང་རྣལ་འབྱོར་མ་རྣམས་འཇིག་རྟེན་འདི་ནས་འཇིག་རྟེན་ཕ་རོལ་ཏུ་འཕོ་བའི་ཚེ་ནི།།དཔལ་ཧེ་རུ
ཀ་དང་།རྗེ་བཙུན་མ་ཕག་མོ་ལ་སོགས་པའི་དཔའ་བོ་དང་རྣལ་འབྱོར་མ་ལག་ན་མེ་ཏོག་དང་བདུག་སྤོས་དང་།རྒྱལ་མཚན་དང་སིལ་སྙན་སྣ་ཚོགས་པ་ཐོགས་པས་ཡིད་དུ་འོང་བའི་གླུའི
མཆོད་པ་སྣ་ཚོགས་པས་བསུས་ནས།ཕྱིའི་མཁའ་སྤྱོད་ཀྱི་གནས་སུ་འཁྲིད་ཅིང་ནང་གི་མཁའ་སྤྱོད་འཆི་བའི་འོད་གསལ་དུ་འཇུག་པར་བྱེད་དོ།།ཕན་ཡོན་དེ་རྣམས་མངོན་དུ་བྱེད་ནུས

པའི་ལམ་ལ་སྒྲུབ་པ་བྱེད་པའི་རྣལ་འབྱོར་པ་དང་།རྣལ་འབྱོར་མ་ནི་ས་སྟེང་ན་ཤིན་ཏུ་དཀོན་པར་གསུངས་པས།འདི་འདྲ་བའི་རྙེད་དཀའ་བའི་ལམ་ལ་ཉམས་ལེན་བྱས་ཡོད་པའི་དུས་སུ་ཤིན་ཏུ་
རྙེད་དཀའ་བར་ཤེས་པར་གྱིས་ལ་ལམ་འདི་ལ་ཐོས་བསམ་བསྒོམ་པ་ལ་འབད་པར་བྱོས་ཤིག།ཅེས་རང་ཅག་གི་བླ་མ་རྗེ་བཙུན་ཙོང་ཁ་པ་ཆེན་པོས་གསུངས་པ་ལྟར་འབད་འཚལ་ལོ།།
ཅེས་དཔལ་འཁོར་ལོ་བདེ་མཆོག་གི་ལུས་དཀྱིལ་ལྷ་རེ་གཉིས་པའི་སྒྲུབ་ཐབས་དང་ཕྱི་དཀྱིལ་ལྷ་ལྔའི་སྒྲུབ་ཐབས་གཉིས་ཀྱི་ངག་འདོན་ཁྲིག་ཆགས་སུ་གོ་བདེ་བར་བསྒྲིགས་པ་བདེ་ཆེན་རབ་འཕེལ་ཞེས་བྱ་བ་འདི་ནི།།
ཡུལ་བྱང་ཕྱོགས་ཀྱི་མཐར་འཁྱམས་པའི་ཕན་རྒན་གྱི་ན་པ་ངག་དབང་བློ་བཟང་ཆོས་ལྡན་དཔལ་བཟང་པོས་ལུས་དཀྱིལ་གྱི་སྒྲ